Diari Oficial de la Generalitat Valenciana


Sumari del DOGV 6970, del 21-02-2013 (2013/1534)

ACORD de 27 de desembre de 2012, del Col·legi Oficial d'Infermeria de València, pel qual es creen, modifiquen i suprimixen fitxers de dades de caràcter personal del Col·legi Oficial d'Infermeria de València. Fitxer Acords d'òrgans de govern.
-------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2012/12/27/(2)/dof/vci/html**

### Dades del document

Número de DOGV
:   6970

Data del DOGV
:   21-02-2013

Secció del DOGV
:   I. DISPOSICIONS GENERALS

Número del document
:   2013/1534


Data del document
:   27-12-2012

Organisme emissor
:   Col·legi Oficial d'Infermeria de València

Tipus de document
:   Acord

Descriptors 

:   * legislació
    * base de dades
    * col·legi professional
    * dades personals

ACORD de 27 de desembre de 2012, del Col·legi Oficial d'Infermeria de València, pel qual es creen, modifiquen i suprimixen fitxers de dades de caràcter personal del Col·legi Oficial d'Infermeria de València. Fitxer Acords d'òrgans de govern.  
 [2013/1534]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, establix que la creació, modificació o supressió dels fitxers de les administracions públiques només podrà fer-se per mitjà d'una disposició general publicada en el Boletín Oficial del Estado o en el diari oficial corresponent.  
L'entrada en vigor del Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal, aprovat per mitjà del Reial Decret 1720/2007, de 21 de desembre, ha introduït, a través dels articles 53 i 54, algunes novetats quant a la forma i contingut de la disposició, i destaca la necessitat d'especificar el sistema de tractament del fitxer, el qual pot ser automatitzat, no automatitzat o parcialment automatitzat.  
En l'exercici de les competències que tinc atribuïdes, i per tal d'acomplir el que establix l'article 20 de la mencionada llei, així com l'article 52 del Reglament de desplegament d'esta, dispose:  
  
Primer  
Els fitxers del Col·legi Oficial d'Infermeria de València seran els continguts en els annexos d'este acord.  
  
Segon  
Els fitxers inclosos en l'annex I d'este acord, creats per disposicions generals anteriors, s'adaptaran a les descripcions contingudes en els apartats corresponents del citat annex, d'acord amb allò que s'ha especificat en l'article 54.1 del Reglament de desplegament de la Llei 15/1999.  
  
Tercer  
Els fitxers que s'arrepleguen en els annexos d'este acord seran regits per les disposicions generals i instruccions que es detallen per a cada un d'estos, i estaran sotmesos, en tot cas, a les normes legals i reglamentàries de superior rang que els siguen aplicables.  
  
Quart  
En compliment de l'article 55 del Reglament de desplegament de la Llei 15/1999, els fitxers seran notificats per a la seua inscripció en el Registre General de Protecció de Dades, en el termini de 30 dies des de la publicació d'este acord en el Diari Oficial de la Comunitat Valenciana.  
  
Quint  
El present acord entrarà en vigor l'endemà de la seua publicació en el Diari Oficial de la Comunitat Valenciana.  
  
València, 27 de desembre de 2012.- El secretari: Alejandro Sapiña Pérez.  
  
  
ANNEX I  
Fitxers que es modifiquen  
  
Òrgan responsable: Col·legi Oficial d'Infermeria de València.  
Fitxer: Acords d'òrgans de govern.  
a) Estructura bàsica del fitxer i el sistema de tractament utilitzat en la seua organització  
a.1) Estructura  
Dades identificatives: NIF / DNI, nom i cognoms, adreça, telèfon, firma / empremta, dades identificatives del denunciant.  
Dades relatives a la comesa d'infraccions: infraccions penals, infraccions administratives (norma que permet el seu tractament: Estatuts del Col·legi Oficial d'Infermeria de València).  
a.2) Sistema de tractament  
Fitxer parcialment automatitzat.  
b) Servicis o unitats davant els quals poden exercitar-se els drets d'accés, rectificació, cancel·lació i oposició  
Secretaria del Col·legi Oficial d'Infermeria de València, carrer de Polo y Peyrolón, 59, baix, 46826 València.


Còpia Permalink ELI